Na temelju članka 35. Zakona o lokalnoj i područnoj (regionalnoj) samoupravi (NN [33/01](http://www.zakon.hr/cms.htm?id=260),  [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263),  [125/08](http://www.zakon.hr/cms.htm?id=264),  [36/09](http://www.zakon.hr/cms.htm?id=265),  [36/09](http://www.zakon.hr/cms.htm?id=266),  [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285),  [137/15](http://www.zakon.hr/cms.htm?id=15727), 123/17, 98/19 i 144/20) i članka 34. stavak 1. podstavak 20. Statuta Grada Nove Gradiške („Novogradiški glasnik Grada Nove Gradiške“ 1/18) **GRADSKO VIJEĆE GRADA NOVE GRADIŠKE** na 27. sjednici održanoj \_\_\_\_\_\_\_\_\_\_\_\_\_\_\_\_\_2021. godine, donijelo je

**ODLUKU**

**O IZMJENAMA I DOPUNAMA POSLOVNIKA**

**GRADSKOG VIJEĆA GRADA NOVE GRADIŠKE**

Članak 1.

 U Poslovniku Gradskog vijeća Grada Nove Gradiške („Novogradiški glasnik“ 1/18)

u članku 42. *riječi “njegovi zamjenici“ zamjenjuje se riječima “njegov zamjenik“.*

Članak 2.

 Iza članka 57. dodaju se članci 57. a i 57 b. koji glase:

***Članak 57.a***

*„(1) O nacrtu prijedloga akta koji utječe na interese građana i pravnih osoba provodi se*

*savjetovanje s javnošću objavom na web stranici Grada, s obrazloženjem razloga i ciljeva*

*koji se žele postići donošenjem akta te pozivom javnosti da dostavi svoje prijedloge i mišljenja.*

*(2) Savjetovanje s javnošću provodi se u pravilu u trajanju od 30 dana, osim ako su za pojedine akte zakonom propisani drugi rokovi.*

*(3) Savjetovanje s javnošću može se provesti u kraćem roku od roka propisanog u stavku 2. ovog članka ako su nastupili izvanredni uvjeti zbog kojih nije moguće provesti savjetovanje u*

*propisanom roku, ako se radi o aktu koji se donosi za svaku godinu, ako se radi o izmjenama i dopunama akta kojim se provodi usklađivanje sa zakonom i ako se radi o izmjenama i dopunama akta kojima se uređuje provedba akata.*

*(4) Kad se provodi savjetovanje s javnošću u kraćem trajanju od roka propisanog u stavku 2. ovog članka, predlagatelj akta navodi razloge za skraćeno trajanje savjetovanja u obrazloženju akta koji se stavlja na savjetovanje“.*

***Članak 57.b.***

*„(1)Predlagatelj akta po isteku roka za dostavu mišljenja i prijedloga izrađuje i objaviti na*

*web stranici Grada izvješće o savjetovanju s javnošću, koje sadrži zaprimljene*

*prijedloge i primjedbe te očitovanja s razlozima za neprihvaćanje pojedinih prijedloga i*

*primjedbi. Izvješće o savjetovanju predlagatelj akta dostavlja Gradskom vijeću uz prijedlog*

*akta koji je na dnevnom redu sjednice Gradskog vijeća.“*

Članak 3.

 U članku 80. stavku 4. *brojka 15 “ zamjenjuju se brojkom“8“.*

Iza stavka 4. dodaju se novi stavci (5), (6) i (7) koji glase:

*(5)Nakon proteka rokova iz stavka 3. i 4. ovog članka sjednicu Gradskog vijeća može na zahtjev jedne trećine vijećnika, sazvati čelnik tijela državne uprave nadležnog za poslove lokalne i područne (regionalne) samouprave.*

*(6) Sjednica sazvana na način propisan stavcima 3.,4. i 5. ovog članka mora se održati u roku od 15 dana od dana sazivanja.*

*(7) Sjednica sazvana protivno odredbama ovog članka smatra se nezakonitom, a doneseni akti ništavima.*

Članak 4.

 Iza članka 81. dodaje se članak 81.a koji glasi:

*(1) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje i sigurnost stanovništva te imovinu veće vrijednosti, za vrijeme trajanja posebnih okolnosti sjednice Gradskog vijeća mogu se održavati elektroničkim putem u skladu s tehničkim mogućnostima Grada.*

*(2) Na sjednicu sazvanu i održanu na način propisan u stavku 1. ovog članka primjenjuju se odredbe ovog Poslovnika o rokovima za sazivanje sjednice i dostavu materijala, predlaganju točaka dnevnog reda, dostavu amandmana i glasovanju.*

Članak 5.

 U članku 120. stavku 1. iza podstavka 1. dodaje se novi podstavak (2) koji glasi:

*„(2) objavljivanjem dnevnih redova i materijala za sjednicu Gradskog vijeća te dnevnih redova i materijala za sjednice radnih tijela Gradskog vijeća na web stranici Grada,“*

*Podstavci (2) i (3) postaju podstavci (3.) i (4.).*

Članak 6.

 U članku 124. stavak 2. mijenja se i glasi:

*„(2) Od dostupnosti javnosti izuzimaju se oni podaci, koji su u skladu s posebnim propisima klasificirani određenim stupnjem tajnosti.“*

Članak 7.

 Ovlašćuje se Odbor za Statut i Poslovnik da utvrdi i izda pročišćeni tekst Poslovnika Gradskog vijeća Grada.

Članak 8.

 Ovaj Poslovnik Gradskog vijeća Grada Nove Gradiške objavit će se u »Novogradiškom glasniku« , a stupa na snagu \_\_\_\_\_\_\_\_\_\_\_\_\_\_\_\_ osim odredbe članka 1.

koje stupa na snagu na dan stupanja na snagu odluke o raspisivanju prvih sljedećih redovnih

lokalnih izbora za članove predstavničkih tijela jedinica lokalne i područne (regionalne)

samouprave te općinske načelnike, gradonačelnike i župane.

**REPUBLIKA HRVATSKA**

**BRODSKO POSAVSKA ŽUPANIJA**

**GRAD NOVA GRADIŠKA**

**GRADSKO VIJEĆE**

KLASA: 012-03/21-01/02

URBROJ: 2178/15-01-21-3

Nova Gradiška, \_\_\_\_\_\_2021.

 **PREDSJEDNICA**

 **GRADSKOG VIJEĆA**

 Ljepša Rakas-Vujčić,dr.med.